L'any 2020 és l'any en què la disrupció ens ha atropellat.
Una pandèmia global ho ha canviat tot, però encara no sabem fins a quin punt ho ha fet d'una forma duradora o provisional.
No obstant, si un factor s'ha alterat d'una manera radical, aquest és la mobilitat.
La humanitat ha descobert que, avui en dia, moure's és opcional.
Però que estar connectats és imprescindible.
Ara que moure's és opcional, el valor i el cost de fer-ho s'ha transformat.
Aquesta mutació, aquesta nova manera d'entendre la mobilitat, provocarà canvis en les organitzacions fins a una profunditat que encara no som capaços d'entendre.
Els primers que ho facin i siguin capaços de convertir-ho en models de negoci exponencials, seran els pioners del món post-Covid.
D'ara endavant, només ens mourà (de casa) allò que ens commogui.
Si una persona pot preveure com serà la nova mobilitat i, sobretot, com afectarà a la teva empresa, aquesta persona és Paul Saffo.
L'Exponential Day serà un moment únic per imaginar els escenaris de futur basats en dades i aquesta és la seva especialitat.
Paul Saffo fa més de 30 anys que ajuda les empreses a entendre i anticipar-se als canvis tecnològics a gran escala i a llarg termini.
Establert a Silicon Valley, dirigeix la carrera de Future Studies a la Singularity University i és també professor a la Stanford University.
Paul Saffo ens mostrarà com la nova mobilitat i la hiperconnectivitat són factors de disrupció exponencial i estan, ja, transformant el futur.
La connectivitat ha substituït a la mobilitat.
En poc temps hem descobert que és possible fer moltes coses a distància i amb tecnologies que ja teníem.
Si a tot això li sumem les tecnologies exponencials, el salt serà revolucionari i les derivades de la nova mobilitat, impredictibles.
En aquesta taula rodona es van presentar els escenaris de futur disruptius i les hipòtesis que els sostenen: Com conviurien els drons tripulats i els aeroports?
Quin efecte tindrà l'augment del teletreball a la societat?
Com afectarà l'automatització a les nostres vides?
Fins a quinze escenaris hipotètics i disruptius com aquests van servir per guiar aquesta taula rodona i per imaginar amb quin futur hauran de conviure, adaptar-se i competir empreses com la teva.
Diego Soroa, arquitecte, urbanista i expert en transformació exponencial
Rafel Fors, expert en mobilitat i vehicles autònoms
Amb la ponència "From Place to Space – and back", el data futurist Paul Saffo ha estat un dels protagonistes de l' Exponential Day 2 resolent aquestes i altres qüestions: com ha canviat la pandèmia de la COVID-19 la mobilitat?
El teletreball ha vingut per quedar-se?
Si t'ho has perdut, recupera la conferència.
La segona edició de l'Exponential Day també ha servit per conèixer el futur de la mobilitat i com aquesta transformarà, no només la nostra manera de viure, sinó també les empreses i els seus models de negoci.
Vols saber-ho tot sobre innovació disruptiva i tecnologies exponencials?
Recupera els millors moments de la conferència de Salim Ismail a l'Exponential Day d'ACCIÓ.
El cofundador de la Singularity University i actual president d'OpenExo repassa amb diversos exemples tot el que has de conèixer per començar a sacsejar la teva empresa
El primer Exponential Day d'ACCIÓ també ha servit per conèixer quatre empreses catalanes que afronten el repte de transformar del tot els seus models de negoci a través de la innovació disruptiva per convertir-se en organitzacions exponencials
El vicepresident d'OpenExo, Francisco Palao, ha presentat durant l'Exponential Day d'ACCIÓ les metodologies per convertir-se en una organització exponencial
El cofundador de la Singularity University i actual president d'OpenExo explica el fenomen de la innovació disruptiva i l'impacte que genera en la transformació dels models empresarials en organitzacions exponencials